Helaian Penerangan Produk Takaful myMediValue NOTA PENTING: Baca Helaian Penerangan Produk ini sebelum anda membuat keputusan untuk menyertai Takaful myMediValue. Pastikan juga anda membaca terma dan syarat am. 1. Apakah ciri-ciri pelan ini? Takaful myMediValue adalah pelan perubatan individu yang diperbaharui secara tahunan yang melindungi perbelanjaan perubatan yang layak sehingga had tahunan keseluruhan, sama ada anda dimasukkan ke hospital atau menerima rawatan pesakit luar di hospital. 2. Apakah konsep Syariah yang diguna pakai? Pelan ini adalah produk patuh syariah dengan konsep-konsep Syariah berikut: Tabarru' (Derma untuk tujuan kebajikan.) Di bawah pelan ini, anda menderma suatu amaun daripada caruman ke dalam Tabung Takaful, untuk membantu peserta lain. Wakalah (Kontrak di mana satu pihak, sebagai prinsipal, memberi kuasa kepada satu pihak yang lain sebagai wakilnya untuk melaksanakan tugas tertentu dalam hal-hal yang boleh diwakilkan, dengan atau tanpa mengenakan upah.) Di bawah pelan ini, anda memberi kuasa kepada kami untuk menguruskan sijil dan sebagai balasannya, kami akan menerima Yuran Pengurusan. Qard (Pinjaman sebarang faedah.) Di bawah pelan ini, kami akan meminjamkan sejumlah wang ke dalam Tabung Takaful tanpa faedah sekiranya tabung tersebut mengalami defisit untuk membayar tuntutan. Hibah (Pemindahan hak milik aset dari penderma kepada penerima tanpa apa-apa balasan.) Di bawah pelan ini, manfaat yang akan dibayar dari Tabung Takaful adalah berdasarkan Hibah. 3. Apakah perlindungan / manfaat yang disediakan? Pelan ini menawarkan spektrum manfaat yang luas, dalam lingkungan perlindungan pesakit dalam hingga ke pesakit luar. Untuk butiran terperinci mengenai manfaat anda, sila rujuk Jadual Manfaat. Helaian Penerangan Produk Halaman 1 daripada 6
Helaian Penerangan Produk Takaful myMediValue Jadual Manfaat:- Jumlah Manfaat No. Manfaat {{planType}} Bahagian A: Manfaat Pesakit Dalam dan Pembedahan Harian 1. Bilik dan Penginapan Harian di Hospital (Tiada had bilangan hari) RM{{roomBoard}} 2. Unit Rawatan Rapi (Maksimum 60 hari bagi setiap satu keilatan) 3. Yuran Pembedahan 4. Yuran Pakar Bius Seperti yang dicaj 5. Bilik Bedah 6. Bekalan dan Perkhidmatan Hospital 7. Lawatan Pakar Perubatan dan Pakar Dalam Hospital 8. Yuran Ambulans 9. Pembedahan Harian 10. Elaun Tunai Harian di Hospital Kerajaan Malaysia (Tiada had bilangan hari) RM100 Bahagian B: Manfaat Pesakit Luar 11. Manfaat Sebelum Penghospitalan (Dalam 60 hari sebelum penghospitalan) 12. Manfaat Selepas Penghospitalan (Dalam 90 hari selepas pelepasan) Seperti yang dicaj 13. Rawatan Kecemasan Pesakit Luar Akibat Kemalangan 14. Rawatan Kanser Pesakit Luar 15. Rawatan Dialisis Buah Pinggang Pesakit Luar Had Tahunan Keseluruhan (untuk Bahagian A & B) RM{{totalAnnualLimit}} Nota: a. b. Semua manfaat adalah seperti yang dicaj berdasarkan caj yang munasabah dan lazim di Malaysia, tertakluk kepada had tahunan keseluruhan. Tiada had seumur hidup dikenakan. Perlindungan diberikan sehingga umur 85 tahun pada hari lahir akan datang. Helaian Penerangan Produk Halaman 2 daripada 6
Helaian Penerangan Produk Takaful myMediValue 4. Berapakah jumlah caruman yang perlu saya bayar? Caruman yang anda perlu bayar di bawah pelan ini berbeza berdasarkan umur dicapai orang yang dilindungi. Sila rujuk butiran caruman {{contributionModeBm}} untuk orang yang dilindungi di bawah: Umur Dicapai (Hari Lahir Akan Datang) Jumlah Caruman (RM) {{contributions}} [age] [contribution] Nota: a. Bebanan caruman tambahan mungkin dikenakan bergantung kepada pekerjaan dan keadaan kesihatan orang yang dilindungi. b. Kaedah pembayaran caruman yang dibenarkan adalah kad kredit / debit. c. Anda boleh memilih untuk membuat bayaran secara bulanan atau tahunan. d. Caruman perlu dibayar sehingga umur 85 tahun pada hari lahir akan datang. Caruman adalah tidak dijamin. Caruman mungkin diselaraskan berdasarkan portfolio dengan mengambil kira inflasi perubatan dan sebarang faktor lain yang boleh menjejaskan kemampuan portfolio secara material. Kami akan memaklumkan anda sekurang- kurangnya tiga puluh (30) hari sebelum sebarang penyelarasan caruman. 5. Apakah caj dan yuran yang perlu saya bayar? a. 42% daripada caruman akan ditolak terlebih dahulu sebagai Yuran Pengurusan untuk memenuhi perbelanjaan pemasaran dan pentadbiran Kami yang mana termasuk komisen 15%. Untuk tahun sijil pertama anda, Yuran Pengurusan dan komisen masing-masing adalah bersamaan dengan RM{{wkAmount}} dan RM{{commission}}. Untuk setiap tahun sijil berikutnya, Yuran Pengurusan adalah 42% dan komisen adalah 15% daripada caruman yang perlu dibayar untuk tahun tersebut. b. Caruman yang dibayar setelah ditolak Yuran Pengurusan akan dianggap sebagai Tabarru' dan akan dikreditkan ke dalam Tabung Takaful. Tabarru' berbeza bergantung kepada umur tercapai dan jantina orang yang dilindungi. Walau bagaimanapun, Tabarru' adalah tidak dijamin. Helaian Penerangan Produk Halaman 3 daripada 6
Helaian Penerangan Produk Takaful myMediValue Sila baca bahagian ini dengan teliti. 6. Apakah sebahagian daripada terma dan syarat penting yang patut saya ketahui? Tangggungjawab Pendedahan Menurut Perenggan 5 daripada Jadual 9 Akta Perkhidmatan Kewangan Islam 2013, anda mempunyai kewajipan untuk mengambil perhatian yang sewajarnya untuk tidak memberikan maklumat palsu atau tidak tepat semasa anda menjawab soalan di dalam Borang Permohonan (atau semasa anda memohon untuk pelan ini). Kegagalan berbuat demikian mungkin mengakibatkan pembatalan kontrak Takaful anda, penolakan atau pengurangan tuntutan, perubahan terma atau penamatan kontrak Takaful anda. Kewajipan pendedahan di atas hendaklah diteruskan sehingga kontrak Takaful anda dimeterai, diubah atau diperbaharui dengan kami. Anda juga mempunyai kewajipan untuk memberitahu kami dengan serta-merta jika pada bila-bila masa selepas kontrak Takaful anda dimeterai, diubah atau diperbaharui dengan kami, apa-apa maklumat yang disediakan tidak tepat atau sudah berubah. Tempoh Penelitian Percuma Terdapat tempoh penelitian percuma selama 15 hari kalendar dari tarikh penghantaran e-sijil untuk anda meneliti dan membuat keputusan sama ada anda mahu meneruskan pelan ini. Jika anda tidak mahu meneruskan pelan ini, anda boleh membatalkan sijil dan mendapat bayaran balik penuh caruman yang telah dibayar. Tempoh Tangguh Anda mempunyai 30 hari dari tarikh pembayaran caruman (termasuk) untuk membayar setiap caruman yang perlu dibayar. Sekiranya caruman tidak dibayar pada akhir tempoh tangguh, sijil anda akan luput dan orang yang dilindungi tidak akan mempunyai sebarang perlindungan takaful. Kuat Kuasa Semula Sekiranya sijil anda telah luput akibat caruman tidak dibayar, anda boleh menguat kuasa semula sijil tersebut pada bila-bila masa dalam 1 tahun dari tarikh luput, tertakluk kepada keperluan kami. Tempoh Menunggu Kelayakan untuk manfaat di bawah pelan ini hanya akan bermula 30 hari dari tarikh kuat kuasa atau tarikh kuat kuasa semula, mana-mana yang terkemudian, untuk penyakit selain daripada penyakit tertentu. Untuk penyakit tertentu, tempoh menunggu ialah 120 hari. Tiada tempoh menunggu untuk kecederaan akibat kemalangan. Syarat Penarikan Balik Portfolio Kami berhak untuk membatalkan portfolio pelan ini secara menyeluruh sekiranya Kami memutuskan untuk tidak meneruskan pelan ini. Kami akan memberikan notis awal kepada peserta dan Kami akan meneruskan semua sijil sehingga tarikh tamat tempoh perlindungan semasa dalam portfolio. Naik Taraf Bilik dan Penginapan Sekiranya orang yang dilindungi dimasukkan ke hospital di bilik dan penginapan yang lebih tinggi daripada had manfaat bilik dan penginapan beliau, beliau perlu membayar perbezaan dalam caj bilik dan penginapan dan had tersebut. Helaian Penerangan Produk Halaman 4 daripada 6
Helaian Penerangan Produk Takaful myMediValue Lain-lain a) Anda boleh memilih untuk membuat bayaran secara tahunan atau bulanan. Walau bagaimanapun, jumlah amaun yang perlu dibayar dengan mod pembayaran bulanan akan lebih tinggi daripada jumlah amaun yang perlu dibayar dengan mod pembayaran tahunan. b) Perlindungan ke atas orang yang dilindungi akan berkuat kuasa selepas permohonan berjaya dan caruman pertama telah dibuat. Tarikh kuat kuasa akan dinyatakan dalam e- Sijil anda yang akan anda terima serta-merta. c) Untuk memastikan perlindungan berterusan di bawah pelan ini, caruman anda akan ditolak secara automatik daripada kad debit / kredit yang anda pilih berdasarkan mod pembayaran caruman yang telah anda pilih. d) Resit akan dikeluarkan untuk caruman yang dibuat ke alamat e-mel anda seperti yang didaftarkan dengan kami. Adalah penting untuk anda menyimpan resit tersebut sebagai bukti pembayaran caruman. e) Sekiranya insiden berlaku yang menyebabkan tuntutan, anda hendaklah memberitahu Takaful Malaysia dengan segera. Anda boleh merujuk prosedur tuntutan dalam Sijil. Senarai di atas adalah tidak lengkap. Sila rujuk kepada Sijil untuk senarai penuh terma dan syarat di bawah pelan ini. 7. Apakah pengecualian utama bagi pelan ini? Pelan ini tidak melindungi berikut: Sebarang tuntutan yang disebabkan oleh penyakit sedia ada. Sebarang tuntutan yang disebabkan oleh penyakit tertentu yang berlaku dalam 120 hari pertama perlindungan berterusan. Kehamilan atau melahirkan anak. Sebarang jagaan atau rawatan perubatan yang diterima terutamanya untuk tujuan eksperimen atau siasatan. Keadaan pergigian termasuk rawatan pergigian atau pembedahan oral. Penyakit atau kecederaan yang timbul akibat apa-apa jenis perlumbaan (kecuali perlumbaan jalan kaki atau lumba lari), sukan berbahaya . Rawatan untuk Kecederaan yang dialami semasa melakukan jenayah atau feloni, atau semasa di bawah pengaruh alkohol, narkotik, bahan pengubah minda. Senarai di atas adalah tidak lengkap. Sila rujuk kepada Sijil untuk senarai penuh terma dan syarat di bawah pelan ini. 8. Bolehkah saya membatalkan sijil saya? Anda boleh meminta untuk membatalkan sijil anda dalam tempoh penelitian percuma 15 hari kalendar. Dalam keadaan sedemikian, anda boleh mendapatkan bayaran balik penuh caruman yang telah dibayar. Sekiranya anda memilih untuk menyerahkan sijil anda selepas tempoh penelitian percuma 15 hari kalendar, anda akan mendapat sebahagian daripada bayaran balik caruman seperti yang ditentukan oleh kami dengan syarat anda tidak membuat sebarang tuntutan untuk tahun sijil semasa. Helaian Penerangan Produk Halaman 5 daripada 6
Helaian Penerangan Produk Takaful myMediValue 9. Apa yang perlu saya buat sekiranya terdapat perubahan kepada maklumat untuk menghubungi saya? Adalah penting untuk anda mengemas kini di portal myTakaful Customer atau memaklumkan kepada Kami sekiranya terdapat sebarang perubahan ke atas maklumat untuk dihubungi anda bagi memastikan semua urusan surat-menyurat sampai kepada anda tepat pada masanya. 10. Di manakah saya boleh mendapatkan maklumat lanjut? Sekiranya anda memerlukan maklumat tambahan mengenai takaful perubatan & kesihatan, sila rujuk kepada buku panduan insuranceinfo mengenai 'Takaful Perubatan & Kesihatan' yang terdapat di semua cawangan Kami. Sekiranya anda ingin mengetahui lebih lanjut mengenai {{planName}}, sila hubungi kami di: Syarikat Takaful Malaysia Keluarga Berhad [198401019089 (131646-K)] Tingkat 27, Blok Annex, Menara Takaful Malaysia, No. 4, Jalan Sultan Sulaiman, 50000 Kuala Lumpur. Peti Surat 11483, 50746 Kuala Lumpur. 1-300 88 252 385 11. Lain-lain jenis pelindungan takaful keluarga yang disediakan. Dapatkan produk seumpamanya secara langsung dari laman web Takaful Malaysia dan cawangan kami i.e. Takaful myCare Centre (TMCC) tanpa komisen. Sila rujuk laman web kami di NOTA PENTING: PENYERTAAN DALAM PELAN TAKAFUL KELUARGA ADALAH KOMITMEN KEWANGAN JANGKA PANJANG. ANDA HARUS MEMILIH JENIS PELAN YANG BERSESUAIAN DENGAN KEADAAN PERIBADI ANDA. ANDA HARUS MEMBACA DAN MEMAHAMI SIJIL TAKAFUL DAN HUBUNGI TAKAFUL MALAYSIA SECARA TERUS UNTUK MAKLUMAT LANJUT. MANFAAT-MANFAAT YANG DIBAYAR DI BAWAH SIJIL YANG LAYAK ADALAH DILINDUNGI OLEH PERBADANAN INSURANS DEPOSIT MALAYSIA (PIDM) SEHINGGA HAD PERLINDUNGAN. SILA RUJUK BROSUR SISTEM PERLINDUNGAN MANFAAT TAKAFUL DAN INSURANS ("TIPS") PIDM ATAU HUBUNGI TAKAFUL MALAYSIA ATAU PIDM (LAYARI WWW.PIDM.GOV.MY). Pelan ini diuruskan oleh: Syarikat Takaful Malaysia Keluarga Berhad [198401019089 (131646-K)] adalah dilesenkan di bawah Akta Perkhidmatan Kewangan Islam 2013 dan diselia oleh Bank Negara Malaysia. Maklumat yang dinyatakan dalam helaian penerangan produk ini adalah berkuat kuasa pada {{issueDate}}. Helaian Penerangan Produk Halaman 6 daripada 6